劉大鞏

劉大鞏（），號吾鼎，江西建昌府广昌县人。明末政治人物。

生平
天啓七年（1627年）丁卯科江西乡试第四十六名舉人，崇祯七年（1634年）甲戌科进士，礼部观政，八年授滁州知州，十二年丁憂歸，十五年補升禮部主客司员外郎《崇祯七年甲戌科进士履历便览》：刘大巩，曾祖沐，廪生；祖承恩，赠奉直大夫礼部员外从祀；父化，贡士、两淮运副。吾鼎，书三房，乙卯年正月初六日生，建昌府广昌县人，丁卯乡试，会一百三十二名，二甲三十五名，礼部观政，乙亥授滁州知州。己卯丁憂，壬午補升礼部主客司员外。，曾守城击退李自成闯军《小腆纪年》：九年（丙子、一六三六）正月，合诸贼连营数十里，攻滁州。知州刘大巩、太仆寺卿李觉斯督众固守，火炮交发，燔其云梯，贼死无算。贼乃掠妇女裸而淫之；已而断其头，环向堞，植跗倒埋，露其私以厌炮。炮迸裂，或喑不鸣。觉斯命取民间圊牏外向以厌，胜之；贼复大创，怒攻益急。卢象升在西沙河闻警，遣祖宽、罗岱、祖克勇疾驰救之。贼分骑来战，日出至晡，贼始北。官兵自五里桥逐至关山之朱龙桥，横尸枕藉，水为不流。象升亦引兵从定远至，援枹大呼，直前搏贼。贼复大败，北走凤阳。漕抚朱大典列营陵墙，贼不敢攻。陷怀远，掠灵璧、亳州；知州叶景先、守备查应才败之于卢家庙。折入归德；总兵祖大乐败之榖熟集。二十七日走汴梁，总兵陈永福从归德驰百四十里，及之朱仙镇。天大风，贼不虞官军过河；蹙之武穆庙中，砍一银甲贼，官军误以为闯王也。《东林列传》卷五：是月李自成围庐州，破和州含山，进围滁州，连营百余里，城旦夕下。象升在西沙河，闻变乘夜疾驰，平明扺滁，命祖寛、罗岱等分两翼杀贼，追败之于朱龙桥，横尸枕藉，水为塡咽不流。象升复躬援枹鼓，大呼直前搏贼，贼披靡，再斩首六百七十余级，夺获骡马无算。时城中犹未知贼败，象升遣一裨将请粮，卽竿其头，继遣，又欲杀之。象升自临城，又以炮矢相向。行太仆李觉斯识象升，急令开城犒军，知州刘大巩腹战股栗，无有人色。象升笑曰：竖儒！姑慰遣之。明日筑坛祭阵亡将士，亲为堕泪，属州人殡殓，军士皆感恩而泣。。后历官礼部主客司员外郎、精膳司郎中，十七年三月京师陷落，投降李自成，授大理寺卿，五月弘光南京即位，立顺逆案，名列第四等《明史》·解学龙传：十七年五月，福王立于南京，召拜兵部左侍郎。十月擢刑部尚书。时方治从贼之狱，仿唐制六等定罪。学龙议定，以十二月上之：
四等应戍拟赎者：礼部主事王孙蕙，翰林院检讨梁兆阳，大理寺正钱位坤，总督侍郎侯恂，山西副使王秉鉴，御史陈羽白、裴希度、张懋爵，礼部郎中刘大巩，吏部员外郎郭万象，给事中申芝芳、金汝砺，举人吴达，修撰扬廷鉴及黄继祖十五人也。。

參考文獻

D
Category:广昌人
Category:明朝礼部主事
Category:明朝礼部员外郎
Category:明朝礼部郎中
Category:明朝滁州知州
Category:明朝禮部觀政
Category:大順政權官員